Diari Oficial de la Generalitat Valenciana


Sumari del DOGV 5980, del 24-03-2009 (2009/2961)

Notificació a Plafoval, SL. Expedient número V-147/2008.
--------------------------------------------------------

### Dades del document

Número de DOGV
:   5980

Data del DOGV
:   24-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2961


Data del document
:   09-02-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació a Plafoval, SL. Expedient número V-147/2008. [2009/2961]  
Ramón Escrig Moreno, president de la Junta Arbitral de Transports de València, manifesta que d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Plafoval, SL, que s'ha dictat un laude en l'expedient indicat i atés no n'ha sigut possible la notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'esmenta a continuació:  
«Tribunal. President: Ramón Escrig Moreno. Vocals: Aurora Costa Vicente, que en justifica l'absència. Palmira Martínez Ferri, que en justifica l'absència. Secretària-vocal: Amparo Peris Catalá. Parts: Reclamant: TG+ Transcamergomez, SAU, representada per Luis Miguel López Galve. Reclamat: Plafoval, SL, que no assistix a l'acte de la vista.  
A València, 19 de febrer de 2009, i a les 12.05 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-147/08 i es realitza la vista oral respecte de la reclamació següent: impagament de ports. Notificació i citació per publicació al tauler d'anuncis de l'Ajuntament. Inassistència del demandat.  
Iniciada la vista oral pel president es comprova la identitat de les parts compareixents i la qualitat amb què intervenen. S'informa que davant de la reiterada impossibilitat de citació i notificació realitzada a través de Correus es va publicar en el tauler d'anuncis de l'Ajuntament de Turís per ser l'últim domicili social conegut.  
En compliment d'este tràmit consta en l'expedient un certificat expedit per la secretària de l'Ajuntament que manifesta la impossibilitat de citació a través de la policia local la qual es va presentar en el domicili de la mercantil Plafoval, però no va ser possible el lliurament de la notificació i de la citació, ja que estava tancat el local, per la qual cosa es va procedir a l'exposició en el tauler d'edictes durant els dies del 16.01.2009 al 27.01.2009.  
A continuació es concedix la paraula a la reclamant que s'afirma i ratifica en la demanda i es remet a les proves i documents aportats i que basa en els antecedents de fet següents:  
1. Com a conseqüència de les relacions comercials existents entre les parts es van realitzar diversos transports segons queda acreditat en la documentació adjunta a la demanda i que van donar lloc a les factures núm.: 7009539, de 31-01-08, per import de 5,86 euros; fra. núm. 7010167, de 29-02-08, per import de 297,56 euros; fra. núm. 7010168, de 29-02-08, per import de 104,13 euros; fra. núm. 7010793, de 15-05-08, per import de 138,57 euros, fra. núm. 7012096, de 31-05-08, per import de 86,30 euros; fra. núm. 7012097, de 31-05-08, per import de 29,73 euros; fra. núm. 7011450, de 30-04-08, per import de 578,12 euros, i fra. núm. 701451, de 30-04-08, per import de 126,60 euros.  
Acaba sol·licitant que, esgotats tots els procediments de cobrament i després del reconeixement del seu dret es condemne la reclamada al pagament dels ports realitzats i l'import de la qual ascendix a la suma total de 1.366,87 euros.  
S'apliquen els fonaments jurídics següents:  
1. La competència territorial de la junta està determinada en els articles 6 i 7.2 del Reglament de la LOTT (RD 1211/90).  
2. La submissió està determinada per l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87 de 30 de juliol d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." No consta que s'haja manifestat esta exclusió en un moment anterior a la prestació del servici.  
3. Donada l'absència de les vocals representants d'empreses carregadores i de la Federació de Transportistes, que van excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la junta, a excepció del president, no impedirà que es dicte el laude».  
4. Comprovats els aspectes manifestats per la reclamant per mitjà de la prova documental acompanyada a la demanda i comprovant la Junta Arbitral la veracitat d'estos i l'ajust a allò que s'ha demandat, han d'estimar-se tal com es reclamen.  
La citació a través del tauler d'anuncis de l'Ajuntament assenyalat anteriorment s'ha fet en l'últim domicili conegut i davant de la impossibilitat de realitzar-la per qualsevol de les altres formes previstes legalment ja que han sigut reiterades les devolucions dels enviaments realitzats a través del servici de correus.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per TG + Transcamergomez, SAU, representada per Luis Miguel López Galve contra Plafoval, SL, ja que dels fets relatats, documents probatoris i declaracions efectuades s'establix que realitzats els transports d'acord amb allò que s'ha contractat ha de ser-li pagat l'import resultant.   
Per tot això Plafoval, SL, haurà de pagar a TG+ Transcamergomez, SAU, la quantitat de mil tres-cents seixanta-sis euros amb huitanta-set cèntims (1.366,87 €).  
Este laude serà executiu si no es complix dins del termini de vint dies, comptadors a partir de l'endemà de la recepció d'este.  
Contra esta resolució, cal únicament acció d'anul·lació davant de l'Audiència Provincial de València, que haurà de presentar-se dins dels dos mesos següents de la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment davant de la Junta Arbitral de Transports de València dins dels deu dies següents de la notificació d'este.  
Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes.»  
Els terminis esmentats de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 3 de març de 2009.- El president de la Junta Arbitral de Transports de València: Ramón Escrig Moreno.